דייוויד קרוסבי

דייוויד ואן קורטלנד קרוסבי (באנגלית: David Van Cortlandt Crosby; 14 באוגוסט 1941 – 18 בינואר 2023) היה זמר-יוצר רוק ופולק אמריקאי. ידוע בשל חברותו בלהקות קרוסבי, סטילס, נאש ויאנג והבירדס.

ביוגרפיה 
קרוסבי נולד ב-14 באוגוסט 1941 בלוס אנג'לס, קליפורניה, ארצות הברית. אביו הוא צלם זוכה פרס האוסקר פלויד קרוסבי. כשקרוסבי היה בן 19, הוריו התגרשו.

קריירה 
בתחילת שנות ה-60 נדד קרוסבי ברחבי ארצות הברית והגיע לשיקגו. הצטרף ללהקת הבירדס בשנת 1964 והופיע בחמשת האלבומים הראשונים של הלהקה. בשנת 1967 החל לעבוד עם להקת באפלו ספרינגפילד. בתקופה זו עזב את הבירדס לאחר חילוקי דעות רבים.

בשנת 1968 הקים את להקת "קרוסבי, סטילס ונאש" עם המוזיקאים גרהאם נאש וסטיבן סטילס.

במהלך שנות ה-70 הלהקה הוציאה כ-3 אלבומי זהב.

במהלך שנות ה-80 וה-90 עבד בשיתוף פעולה עם המוזיקאי פיל קולינס.

פרסים והוקרה 
 1969 פרס גראמי עם להקת CSN
 חבר פעמיים בהיכל התהילה של הרוק אנד רול, בזכות עבודתו בלהקות הבירדס ו-CSN.

חיים אישיים 
בשנת 1982 ישב כמספר חודשים בכלא במדינת טקסס בגין עבירות סמים ונשק. בשנת 1985 נעצר בגין נהיגה ושיכרות והחזקת נשק באופן לא חוקי. בשנת 2004 נעצר בגין עבירות דומות.

קרוסבי נודע בעמדותיו הפוליטיות, התנגד למלחמת וייטנאם, לנשיא ארצות הברית דונלד טראמפ, והחזיק בעמדות פציפיסטיות, אף על פי שהגן על הזכות לשאת נשק.

במותו הותיר את אשתו ג'ן ובנו ג'אנגו. בנוסף קרוסבי תרם פעמיים זרע לזמרת מליסה אתרידג' ולזוגתה והיה אביהם הביולוגי של ביילי, והבן בקט, שנפטר בגיל 21 בשנת 2020, בגלל התמכרות לסמים.

קישורים חיצוניים

הערות שוליים 

ערכים שבהם תבנית בריטניקה אינה מתאימה
זמרי רוק אמריקאים
זמרים-יוצרים אמריקאים
מוזיקאים אמריקאים
גיטריסטי רוק
חברי היכל התהילה של הרוק אנד רול
גיטריסטים אמריקאים
אמריקאים שנולדו ב-1941
אמריקאים שנפטרו ב-2023